Selfaangedrewe motors in 2015 op paaie getoetsDie dame agter die stuur van ‘n selfbestuur-Volvo lees terwyl die motor sy weg self vind. Foto: thegreencarwebsite.co.uk Nederland gaan volgende jaar op baie klein skaal voertuie op ’n proefgrondslag op die paaie toelaat wat hulself bestuur, berig ANP. Die toetse sal op paaie in die omgewing van Ede en Wageningen gedoen word. Verskeie fabrikate werk daaraan om motors en vragmotors só met rekenaartoerusting toe te rus, wat ook met die toerusting in ander voertuie kan kommunikeer, dat bestuurders onnodig sal wees. Die rede is eenvoudig. Na raming word meer as 90% van alle voertuigongelukke deur menslike faktore veroorsaak. Verwyder die mense agter die stuurwiel, en die ongelukke behoort dramaties te verminder. So ver bekend was daar nog geen ernstige ongelukke waarby die prototipes betrokke was nie. Lees die volledige berig in Trouw.